open-index/open-wikipedia-markdown huggingface dataset:
சரவாக் மாநிலப் பண்

**ஈபு பெர்த்திவிக்கு** (ஆங்கிலம்: *(My Motherland)*; மலாய்: *(Ibu Pertiwiku)*; ஜாவி: ايبو ڤرتيويکو‎) என்பது மலேசியா, சரவாக் மாநிலத்தின் மாநிலப் பாடல் ஆகும்.

1988-ஆம் ஆண்டு, சரவாக் விடுதலை பெற்ற 25-ஆவது ஆண்டு விழாவில், புதிய மாநிலக் கொடியுடன் இந்தப் பாடல் சரவாக் மாநிலத்தின் மாநிலப் பாடலாக ஏற்றுக் கொள்ளப்பட்டது.

இந்தப் பாடலுக்கு சரவாக் பாடலாசிரியர் டத்தோ அஜி வான் ஒசுமான் என்பவர் இசையமைத்துள்ளார். அதே வேளையில் பாடல் வரிகளை இசுமாயில் அசன் என்பவர் எழுதியுள்ளார்.

## பாடல் வரிகள்

## மேற்கோள்கள்

## மேலும் காண்க
* மலேசிய நாட்டுப்பண்
* மலாக்கா மாநிலத்தின் பாடல்

## வெளி இணைப்புகள்
* Sarawak state anthem "Ibu Pertiwiku" on YouTube

பகுப்பு:மலேசிய தேசியப் பண்கள்
பகுப்பு:சரவாக்
காமிசெட்டி பரசுராம் நாயுடு

**காமிசெட்டி சிறீ பரசுராம் வரபிரசாதா ராவ் நாயுடு** (*Kamisetty Sri Parasurama Varaprasada Rao Naidu*) (அக்டோபர் 2,1921-சனவரி 19,1989), என்பவர் **காமிசெட்டி பரசுராம் நாயுடு** என நன்கு அறியப்பட்டவர். இவர் 1985 முதல் 1989 வரை புதுச்சேரி சட்டமன்றத்தில் சபாநாயகராக பணியாற்றிய இந்திய அரசியல்வாதி ஆவார். 1963 முதல் 1964 வரை புதுச்சேரி சட்டமன்றத்தின் முதல் துணைச் சபாநாயகராகவும், பின்னர் 1972 முதல் 1974 வரை மற்றொரு பதவிக்காலத்தில் பணியாற்றினார். யானாமில் உள்ள ஓர் அரசு உயர்நிலைப் பள்ளிக்கு இவரது பெயர் சூட்டப்பட்டது.

## பிறப்பும் குடும்பமும்
காமிசெட்டி யானாமில் ஒரு காபூ குடும்பத்தில் முன்னாள் மைர் டி யானாவ், காமிசெட்டி வேணுகோபால ராவ் நாயுடு மற்றும் கமலம்மா ஆகியோரின் மகனாகப் பிறந்தார். இவர் ஏலூரைச் சேர்ந்த படேட்டி குடும்பத்தைச் சேர்ந்த காமிசெட்டி சாவித்திரியை மணந்தார். இவர் தனது தந்தைக்குப் பிறகு யானாமில் இறக்கும் வரை ஒரு சிறந்த தலைவராக இருந்தார். இந்தியத் திரைப்படத்துறையின் சிறந்த நடிகரான எஸ். வி. ரங்கராவின் மைத்துனர் ஆவார்.

## பிரதிநிதித்துவ சபை உறுப்பினர்
காமிசெட்டி 1946, 1955 மற்றும் 1959 தேர்தல்களில் வெற்றி பெற்று 1946 முதல் 1964 வரை பாண்டிச்சேரி சட்டமன்றத்தில் உறுப்பினராக இருந்தார். இருப்பினும், 1951 தேர்தலில் இவரை கனகலா டாடாயா தோற்கடித்தார்.

## சட்டப்பேரவை உறுப்பினர்
தனது அரசியல் வாழ்க்கை முழுவதும் தோற்கடிக்க முடியாதவராக காமிசெட்டி இருந்தார். 1964 (இதேகா) 1969 (சுயேச்சை) 1974 (சுயேச்சை 1977 (ஜனதா கட்சி) 1980 (சுயேச்சை) மற்றும் 1985 (இதேகா) எனத் தொடர்ச்சியாக வெற்றி பெறுவதில் எந்தச் சவாலையும் எதிர்கொள்ளாமல் இவர் இந்தத் தொகுதியைத் தன்வசம் வைத்திருந்தார். உயிருடன் இருந்த வரை, புதுச்சேரி இந்தியாவுடன் சட்டப்படி இணைக்கப்பட்ட பின்னரும், பிராந்தியச் சட்டமன்றத்திற்கான மக்கள் பிரதிநிதித்துவச் சட்டத்தின் படி 1964-இல் நடைபெற்ற முதல் தேர்தலிலிருந்து அனைத்துத் தேர்தல்களிலும் போட்டியிட்டார்.

இத்தேர்தல்களில் இவர் பெரும்பாலான நேரங்களில் சுயேட்சையாகப் போட்டியிட்டு வெற்றி பெற்றார். இதில் இரண்டு முறை துணைச் சபாநாயகராகவும் இருந்தார். 1985ஆம் ஆண்டு நடைபெற்ற தேர்தலுக்குப் பிறகு காமிச்செட்டி புதுச்சேரி சட்டமன்றத்தின் 10ஆவது சபாநாயகராக ஆனார். இவர் 1989 சனவரி 19 அன்று பதவியில் இருந்தபோதே இறந்தார். 1989 வரை புதுச்சேரி சட்டப்பேரவை வரலாற்றில் மிக நீண்ட காலம் சட்டமன்ற உறுப்பினராக இருந்தவர் இவராவார்.

## மேலும் காண்க

* புதுச்சேரி சட்டப்பேரவை
* புதுச்சேரி சட்டமன்றத் தேர்தல், 1969
* புதுச்சேரி சட்டப்பேரவை சபாநாயகர்களின் பட்டியல்

## மேற்கோள்கள்

## குறிப்புகள்

பகுப்பு:ஜனதா கட்சி அரசியல்வாதிகள்
பகுப்பு:புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1989 இறப்புகள்
பகுப்பு:1921 பிறப்புகள்
பகுப்பு:பிரெஞ்சு இந்தியா
பகுப்பு:புதுச்சேரி அரசியல்வாதிகள்
புதுச்சேரி சட்டமன்றத் தேர்தல், 1977

**புதுச்சேரி சட்டமன்றத் தேர்தல், 1977** (*1977 Pondicherry Legislative Assembly election*) என்பது அப்போது பாண்டிச்சேரி என்று அழைக்கப்பட்ட இந்திய ஒன்றிய பகுதியான புதுச்சேரியில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக 1977ஆம் ஆண்டு அக்டோபரில் நடைபெற்ற தேர்தல் ஆகும். இத்தேர்தலில் அனைத்திந்திய அண்ணா திராவிட முன்னேற்றக் கழகம் அதிக வாக்குகளையும் அதிக இடங்களையும் வென்றது. இக்கட்சியின் சு. ராமசாமி இரண்டாவது முறையாகப் புதுச்சேரியின் முதலமைச்சராக நியமிக்கப்பட்டார்.

## முடிவுகள்

## தேர்ந்தெடுக்கப்பட்ட உறுப்பினர்கள்

## மேலும் காண்க

* புதுச்சேரி சட்டமன்ற தொகுதிகளின் பட்டியல்

## மேற்கோள்கள்

## வெளி இணைப்புகள்

* 

பகுப்பு:புதுச்சேரி சட்டமன்றத் தேர்தல்கள்
கௌமாரி (சப்தகன்னியர்)

**கௌமாரி,** என்றும் அழைக்கப்படும் **குமாரி**, **கார்த்திகேயனி** என்பவள் போரின் கடவுளான முருகனின் அம்சம் ஆவார். கௌமாரி என்பவர் சப்தகன்னியர்களில் ஓருவர் ஆவார். கௌமாரி ஒரு மயில் மீது ஏறி இருப்பாள் மற்றும் அவள் நான்கு அல்லது பன்னிரண்டு கரங்களை உடையவள். அவள் ஈட்டி, கோடாரி, அருவாள், திரிசூலம், வில், அம்பு, வாள், கவசம், தாமரை, நீண்ட வாள், சக்கரம், கதை, சங்கை ஏந்தி இருப்பாள். அவள் தன் ஆயுதங்களால் எல்லா அரக்கர்களையும் போர்களில் கொன்றாவள் ஆவாள். அவள் சப்தகன்னியர்களில்  ஒருவரணதல் பிரபலமானவள்.

## மேலும் பார்க்கவும்
* சப்தகன்னியர்
* குமாரி தேவி
* தேவி கன்னியாகுமரி அம்மன் கோயில்

பகுப்பு:சப்த கன்னியர்
அக்லூஜ் கோட்டை

**அக்லூஜ் கோட்டை** (*Akluj Fort*) என்பது மகாராட்டிராவின் சோலாப்பூர் மாவட்டத்தில் சோலாப்பூரிலிருந்து 115 கி. மீ. தொலைவில் அமைந்துள்ள ஒரு கோட்டையாகும். &nbsp;இந்தக் கோட்டை சோலாப்பூர் மாவட்டத்தில் உள்ள ஒரு முக்கியமான கோட்டையாகும். உள்ளூர் மக்களின் உதவியுடன் சிறீ தின்கராவ் தோப்டே மற்றும் அவினாசு தோப்டே ஆகியோரால் இக்கோட்டை மறுசீரமைப்பு செய்யப்பட்டது. இந்தக் கோட்டை இப்போது சிவசிருஷ்டி என்றும் அழைக்கப்படுகிறது.

## வரலாறு
அக்லூஜ் நகரத்தில் இக்கோட்டையின் வரலாறு குறிப்பிடப்பட்டுள்ளது. சம்பாஜி மகாராஜ் மற்றும் 26 பேர் முகர்ரப் கானால் சங்கமேசுவரிலிருந்து கைப்பற்றப்பட்டு, இந்தக் கோட்டைக்கு அழைத்து வரப்பட்டனர் 

## அணுகல்
அக்லுஜ் கோட்டையின் அருகிலுள்ள நகரம் சோலாப்பூர் ஆகும். இந்தக் கோட்டை காலை 10 மணி முதல் மாலை 6 மணி வரை பொதுமக்களுக்காகத் திறக்கப்படுகிறது. இது நீரா ஆற்றின் கரையில் அமைந்துள்ளது. இதன் அருகிலுள்ள வானூர்தி நிலையம் புனே ஆகும். இது சுமார் 170 கி. மீ. தொலைவில் அமைந்துள்ளது. 

## பார்க்க வேண்டிய இடங்கள்
கோட்டைக்குள் சிவாஜி மகாராஜாவின் வாழ்க்கையைச் சித்தரிக்கும் இழைகளால் செய்யப்பட்ட பல்வேறு சிலைகள் உள்ளன. கோட்டையில் உள்ள அனைத்து இடங்களையும் பார்வையிடச் சுமார் ஒரு மணி நேரம் ஆகும். இது மகாராட்டிராவில் நன்கு பராமரிக்கப்படும் கோட்டைகளில் ஒன்றாகும்.

## மேலும் காண்க
* மகாராட்டிராவில் உள்ள கோட்டைகளின் பட்டியல்
* இந்தியாவில் உள்ள கோட்டைகளின் பட்டியல்
* சம்பாஜி மகாராஜ்
* மராத்தி மக்கள்
* மராட்டிய வம்சங்கள் மற்றும் மாநிலங்களின் பட்டியல்
* மராட்டிய சுதந்திரப் போர்
* இந்திய படைத்துறையின் வரலாறு
* மராட்டியப் பேரரசு
* அக்லூஜ்

## மேற்கோள்கள்

பகுப்பு:மகாராட்டிர கோட்டைகள்
முங்கோசு

***முங்கோசு*** (*Mungos*) என்பது 1795ஆம் ஆண்டில் எட்டியென் ஜியோப்ராய் புனித-கிலேர் மற்றும் ப்ரெடெரிக் குவியர் ஆகியோரால் முன்மொழியப்பட்ட ஒரு கீரி பேரினமாகும்.

இந்த பேரினத்தில் பின்வரும் சிற்றினங்கள் உள்ளன.

## மேற்கோள்கள்

பகுப்பு:கீரிகள்
பகுப்பு:பாலூட்டிப் பேரினங்கள்
அடிலாக்சு

***அடிலாக்சு*** (*Atilax*) என்பது சதுப்பு நிலக் கீரி * (அடிலாக்சு பாலுடினோசசு*) என்ற ஒற்றை உயிருள்ள சிற்றினத்தைக் கொண்ட கீரி பேரினமாகும். சதுப்பு நிலக் கீரியின் மூதாதையர்களாக இருக்கக்கூடிய ஒரே ஒரு புதைபடிவச் சிற்றினமும் தென்னாப்பிரிக்காவில் அறியப்படுகிறது.

*அடிலாக்சு* என்ற பேரினப் பெயர் 1826ஆம் ஆண்டில் பிரெடெரிக் குவியர் என்பவரால் அறிமுகப்படுத்தப்பட்டது.

*அடிலாக்சு* சிற்றினங்கள் தனிமையில் வாழ்பவை. இது இரவாடுதல் வகையினைச் சார்ந்த பகுதி நீர்வாழ் பாலூட்டிகளாகும். இவை ஈரநிலங்களில் வாழ்கின்றன. மீன், ஓட்டுமீன்கள், தவளைகள் மற்றும் சிறிய பாலூட்டிகளை உணவாகக் கொள்கின்றன.

## மேற்கோள்கள்

பகுப்பு:கீரிகள்
பகுப்பு:பாலூட்டிப் பேரினங்கள்
கல்லறை

thumb|சவப்பெட்டிக்காக காத்திருக்கும் புதைகுழியுடன் கூடிய கல்லறை.
[thumb|அமெரிக்காவின் [கலிபோர்னியா உள்ள சலினாஸ் கல்லறையில் ஹாமில்டன் நிலத்தில் உள்ள ஸ்டெய்ன்பெக் குடும்ப கல்லறைகள்]]
thumb|கிரேக்கத்தின் எவ்ரோஸில் ஆணிகளுடன் கூடிய சிலுவையுடன் கல்லறை
thumb|333x333px|பின்லாந்தின் துர்கு நகரில் உள்ள துர்கு கதீட்ரலில் ஸ்வீடனின் ராணி கேத்தரின் மான்ஸ்டோட்டரின் கல்லறை
**கல்லறை** என்பது ஒரு இறந்த உடல் (பொதுவாக  மனித உடல், சில நேரங்களில் விலங்கின் உடல்) இறுதிச் சடங்கிற்குப் பிறகு புதைக்கப்படும் அல்லது அடக்கம் செய்யப்படும் இடம் ஆகும். கல்லறைகள் பொதுவாக அடக்கம் செய்வதற்காக ஒதுக்கப்பட்ட சிறப்பு பகுதிகளான இடுகாடுகளில் அமைந்துள்ளன.

சில மதங்களில், ஆன்மா உயிர்வாழ உடல் எரிக்கப்பட வேண்டும் அல்லது தகனம் செய்யப்பட வேண்டும் என்று நம்பப்படுகிறது-மற்ரும் சிலவற்றில், உடலின் முழுமையான சிதைவு ஆன்மாவின் மற்ற பகுதிகளுக்கு முக்கியமானதாகக் கருதப்படுகிறது.

## விளக்கம்
thumb|நோவி பானோவ்சி, செர்பியா
கல்லறையின் முறையான பயன்பாடு தொடர்புடைய சொற்களுடன் பல படிகளை உள்ளடக்கியது.

## மேற்கோள்கள்

பகுப்பு:நினைவகங்கள்
வசந்தத்தில் ஓர் நாள்

***வசந்தத்தில் ஓர் நாள்*** (*Vasandhathil Or Naal*) என்பது 1982 ஆண்டு வெளியான இந்திய தமிழ்த் திரைப்பபடமாகும். ஏ. சி. திருலோகச்சந்தர் இயக்கிய இப்படத்தை எஸ். ரங்கராஜன் தயாரித்தார். இதில் சிவாஜி கணேசன், ஸ்ரீபிரியா ஆகியோர் நடித்தனர். இது 1975-ஆம் ஆண்டு வெளியான இந்தி படமான *மௌசம்* படத்தின் மறு ஆக்கமாகும். இப்படம் 1982-ஆம் ஆண்டு மே மாதம் 7 ஆம் நாள் வெளியானது.

## கதை
ராஜசேகரன்  கிராமத்திற்குச் செல்லும்போது அங்கு ராஜி என்ற பெண்ணைச் சந்திக்கிறார். இருவரும் காதலிக்கின்றனர்.  ஊருக்குச் சென்று தன் பெற்றோரின் ஒப்புதலுடன் அவளைத் திருமணம் செய்துகொள்வதாக உறுதியளித்துச் செல்கிறார். இருப்பினும், சூழ்நிலை காரணமாக அவரால் தனது வாக்குறுதியை நிறைவேற்ற முடியாமல் போகிறது. ஆண்டுகள் கடந்து செல்கின்றன. அவள் வேறொருவரை மணந்துகொண்டு அமைதியான வாழ்க்கை வாழ்வாள் என்ற நம்பிக்கையுடன் ராஜசேகரன் இருக்கிறார். ஆனால் தற்செயலாக அவளை ஒரு பாலுறவு விடுதியில் சந்திக்கும்போது அவரது நம்பிக்கை உடைகிறது.

அங்கு பார்த்த பெண் ராஜி அல்ல, ராஜியின் மகள் நீலா என்று தெரிய வருகிறது. அவர் அவளைப் பாலுறவு விடுதியில் இருந்து தனது வீட்டிற்கு அழைத்துச் சென்று சீர்திருத்த முயல்கிறார். ராஜி ஒரு ஊனமுற்ற முதியவரைத் திருமணம் செய்துகொள்ள கட்டாயப்படுத்தப்பட்டு அவளது மாமனால் பாலியல் வல்லுறவு செய்யப்படுகிறாள். நீலா பிறந்த பிறகு மனநிலை குன்றி  இறக்கிறாள். பின்னர் நீலா ஒரு பாலுறவு விடுதிக்கு விற்கப்பட்டாள் என்பது தெரியவருகிறது. ராஜசேகரன் குற்ற உணர்ச்சியுடன் அவளை மீட்க பாடுபடுகிறார்.

நீலா இதைக் காதல் என்று தவறாக நினைக்கிறாள். இதன் பிறகு ராஜசேகரன் முழு உண்மையையும்  சொல்கிறார். இதனால் ராஜசேகரனை வெறுத்து நீலா தப்பி ஓடுகிறாள். அவள் ராஜசேகரனைப் புரிந்து கொண்டாளா? அவள் வாழ்வு என்ன ஆனது? என்பதே மீதிக் கதையாகும்.

## நடிகர்கள்
*ராஜசேகரனாக சிவாஜி கணேசன் 
*நீலா / ராஜியாக ஸ்ரீபிரியா 
*நீலாவின் தந்தையாக வி. கே. ராமசாமி 
*விபச்சார விடுதி தலைவி பொன்னம்மாவாக மனோரமா 
*மைனராக தேங்காய் சீனிவாசன் 
* ராஜசேகரனின் பணியாளர் ஆழ்வாராக எஸ். ராமராவ்

## பாடல்கள்
இப்படத்திற்கு  எம். எஸ். விஸ்வநாதன்  இசையமைக்க, பாடல் வரிகளை கண்ணதாசன் எழுதினார்.

## வெளியீடும்  வரவேற்பும்
*வசந்தத்தில் ஓர் நாள்* 1982 மே 7 அன்று வெளியானது.  *[[மிட் டே]]*யின்  *எஸ். சிவக்குமார்* ஸ்ரீபிரியாவின் "குறிப்பிடத்தக்க நடிப்புக்காக" பாராட்டினார். *[[கல்கி (இதழ்)|கல்கியின்]]* *மஞ்சுளா ரமேஷ்* இந்த கனமற்ற கதைக்களத்தில் சிவாஜியும், ஸ்ரீப்ரியாவும் வீணடிக்கப்பட்டார்கள் எனக் கருதினார். ஆனால், இசையையும் பாடல்களையும் பாராட்டினர்.  *நியூ சண்டே டைம்சுக்கு* எழுதிய எஸ். ஜெயகிருஷ்ணன், சிவாஜி கணேசன், ஸ்ரீப்ரியா ஆகியோரின் நடிப்பைப் பாராட்டினார். ஒளிப்பதிவு  போன்ற தொழில்நுட்ப அம்சங்களைப் பாராட்டும் அதே வேளையில், "திரைப்படத்தை அதன் ஆரம்ப கட்டங்களில்  தடுமாறச் செய்ததற்காக" இயக்குநரை விமர்சித்தார்.

## மேற்கோள்கள்

## வெளி இணைப்புகள்
* 

பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
புரோவா சக்மா

**புரோவா சக்மா** (Prova Chakma)  இந்தியாவைச் சேர்ந்த ஓர் அரசியல்வாதியாவார்.   மிசோரம் சட்டமன்றத்தில்  உறுப்பினராக உள்ளார். இவர் தற்போது லுங்லேய் மாவட்டத்தின் மேற்கு துய்புயி தொகுதியில் இருந்து தேந்தெடுக்கப்பட்டு சட்டமன்ற உறுப்பினராகப் பணியாற்றி வருகிறார்.

2023 ஆம் ஆண்டு நடைபெற்ற மிசோரம் சட்டப்பேரவைத் தேர்தலில் மிசோ தேசிய முன்னணி கட்சியைப் பிரதிநிதித்துவப்படுத்தும் இவர், காங்கிரசு கட்சியின் தற்போதைய சட்டமன்ற உறுப்பினர்  நிகார் காந்தி சக்மாவை 711 வாக்குகள் வித்தியாசத்தில் தோற்கடித்தார். 2023 ஆம் ஆண்டில் சக்மா உட்பட மூன்று பெண்கள் மட்டுமே சட்டமன்ற உறுப்பினர்களாகத் தேர்ந்தெடுக்கப்பட்டனர்.

## தனிப்பட்ட வாழ்க்கை
தமிழ்நாட்டின் விநாயக மிசன் பல்கலைக்கழகத்தில் இவர் முதுகலைப் பட்டம் பெற்றார். ஓர் ஆசிரியராகப் பணிபுரிந்தார். இவர் சியாமல் காந்தி சக்மா என்பவரை மணந்தார்.

## மேற்கோள்கள்

பகுப்பு:இந்தியப் பௌத்தர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மிசோரம் சட்டமன்ற உறுப்பினர்கள்
பகுப்பு:மிசோரம் சட்டமன்ற பெண் உறுப்பினர்கள்
ஏடியா பானியன்

***ஏடியா பானியன்*** (*Aedia banian*) என்பது *எரிபிடே* குடும்பத்தைச் சேர்ந்த ஒரு விட்டில்பூச்சி சிற்றினம் ஆகும். இது 1965ஆம் ஆண்டில் பியர் வியட் என்பவரால் விவரிக்கப்பட்டது. இந்த விட்டில்பூச்சி சிற்றினம் தென்மேற்கு மடகாசுகரில் காணப்படுகிறது. இதன் வகை அட்சிமோ-ஆண்ட்ரெபானாவில் உள்ள அங்கசோபோவிலிருந்து பெறப்பட்டது.

இந்த சிற்றினத்தின் இறக்கை நீட்டம் 30-37 மிமீ ஆகும். இதன் முன்னங்கால்கள் சாம்பல், பளிங்கு கருப்பு நிறத்தில் உள்ளன.

## மேற்கோள்கள்

பகுப்பு:அந்துப்பூச்சிகள்
பகுப்பு:மடகாசுக்கர் உயிரினங்கள்
ஏமெனே

*ஏமேனே* (*Aemene*) என்பது எரிபிடே குடும்பத்தைச் சேர்ந்த அந்துப்பூச்சிகளின் ஒரு பேரினம் ஆகும். இது 1854ஆம் ஆண்டில் பிரான்சிசு வாக்கர் என்பவரால் முதன்முதலில் விவரிக்கப்பட்டது. இவை சப்பான், இந்தியா, மியான்மர் மற்றும் இலங்கை முழுவதும் காணப்படுகின்றன.

## விளக்கம்
தொடுவிகள் முன்னோக்கி விரிவடைந்து நுதலுக்கு அப்பால் செல்கிறது. உணர்கொம்புகள் ஆண் பூச்சிகளில் இரம்பப் பற்களுடனும், பெண்களில் குற்றிலைகளுடன் காணப்படும். முன் இறக்கைகள் குறுகியவை.

## சிற்றினங்கள்
* *ஏமேனே ஆல்டைகா*  (லெடரர், 1855)  
* *ஏமேனே அம்னியா* சுவைன்கோ, 1894
* *ஏமேனே கிளாரிமாக்குலாட்டா* காலோவே, 2001
* *ஏமேனே புமோசா* செர்னி, 2009
* *ஏமேனே கெர்டென்சிசு* செர்னி, 2009
* *ஏமேனே மக்குலாட்டா* (பௌஜாதே, 1886) 
* *ஏமேனே  மக்குலிபாசிசியா*  மூர், 1878
* *ஏமேனே மார்ஜினிபங்டா*  (தால்போட், 1926)  
* *ஏமேனே மெசோசோனாட்டா* காம்ப்சன், 1898
* *ஏமேனே மைக்ரோமெசோசோனா* காலோவே, 2001
* *ஏமேனே* *மொனாசுடிரிசுகி* துபடோலோவ் & புசெக், 2013
* *ஏமேனே* *சூடோனிக்ரா* காலோவே, 2001
* *ஏமேனே* *பஞ்சடிசிமா* பௌஜடே, 1886பௌஜாதே, 1886
* *ஏமேனே* *பஞ்சிகேரா* லீச், 1899
* *ஏமேனே* *டப்ரோபானிஸ்* வாக்கர், 1854
* *ஏமேனே* டேனியாட்டா பிக்சன், 1887

## மேற்கோள்கள்

* 

பகுப்பு:கணுக்காலி பேரினங்கள்
பகுப்பு:அந்துப்பூச்சிகள்
கோண்டா மக்களவைத் தொகுதி

**கோண்டா மக்களவைத் தொகுதி** (*Gonda Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேலும் காண்க

* கோண்டா மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:கோண்டா மாவட்டம்
பகுப்பு:உத்தரப் பிரதேச மக்களவைத் தொகுதிகள்
கோசி மக்களவைத் தொகுதி

**கோசி மக்களவைத் தொகுதி** (*Ghosi Lok Sabha constituency*) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, கோசி மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

 
 

## மேலும் காண்க

* மவு மாவட்டம்
* மக்களவை தொகுதிகளின் பட்டியல்

## வெளி இணைப்புகள்

* கோசி மக்களவை-முடிவுகள் பல்கலைக்கழகம்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
சலனோயா

**சலனோயா** (*Salanoia*) என்பது மடகாசுகரில் தற்போது விவரிக்கப்பட்டுள்ள இரண்டு சிற்றினங்களைக் கொண்ட *யூப்லெரிட்* ஊனுண்ணி பேரினமாகும். இவை கீரி போன்றவை. இது இவற்றின் ஆங்கிலப் பெயர்களின் பழைய பதிப்பினைப் பிரதிபலிக்கிறது. எடுத்துக்காட்டாகப் பழுப்பு-வால் கீரியானது இப்போது பழுப்பு வால் வோண்ட்சிரா என்று அழைக்கப்படுகிறது. *சலனோயா* என்ற பெயர் *சலானோ*விலிருந்து பெறப்பட்டது. இது *சலானோயா கான்கோலர்* சிற்றினத்தின் உள்ளூர் பெயர்களில் ஒன்றாகும்.

*வோண்ட்சிரா* என்பது ஒரு மலகசி வட்டார மொழிப் பெயராகும். இது ஒரு சில உள்ளூர் சிற்றினங்களான உள்ளூர் கீரி போன்ற மாமிசம் உண்ணும் விலங்கு என்று தெரிகிறது. *சலனோயா* தொடர்புடைய பேரினங்களாக *கலிடியா* மற்றும் *கலிடிக்டிசு* உள்ளன.

## மேற்கோள்கள்

## வெளி இணைப்புகள்
* 

பகுப்பு:கீரிகள்
பகுப்பு:பாலூட்டிப் பேரினங்கள்
உகாண்டா கருப்பு காண்டாமிருகம்

**உகாண்டா கருப்பு காண்டாமிருகம்** (*Uganda black rhinoceros-டைசெரசு பைகோர்னிசு லாடோன்சிசு*) என்பது கருப்பு காண்டமிருகத்தின் (*டைசெரசு* பைகோர்னிசு) ஒரு துணையினமாகும். இது தெற்கு சூடான், உகாண்டா, கென்யா மற்றும் எத்தியோப்பியாவின் சில பகுதிகளை பூர்வீகமாகக் கொண்டது. ஆனால் தற்போது குறிப்பிட்ட சிலப்பகுதிகளில் கென்யாவில் காணப்படுகிறது. இந்த துணையினங்கள் அழிந்துவிட்டனவா இல்லையா என்பது தெரியவில்லை.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:காண்டாமிருகங்கள்
கோரக்பூர் மக்களவைத் தொகுதி

**கோரக்பூர் மக்களவைத் தொகுதி** (*Gorakhpur Lok Sabha constituency*) என்பது இந்தியாவில் உத்தரப் பிரதேச மாநிலத்தில் உள்ள ஒரு மக்களவைத் தொகுதியாகும். இத்தொகுதியின் தற்போதைய மக்களவை உறுப்பினர் ரவி கிஷன் ஆவார். இவர் 2024 இந்தியப் பொதுத் தேர்தலில் பாஜக கட்சி வேட்பாளராகப் போட்டியிட்டு வெற்றி பெற்றுள்ளார்.

இந்தத் தொகுதி கோரக்நாத் மடத்தின் கோட்டையாகக் கருதப்படுகிறது. இதன் தலைமை துறவிகளில் மூன்று பேர் பல முறை மக்களவை உறுப்பினராகத் தேர்ந்தெடுக்கப்பட்டுள்ளனர்.

## சட்டமன்றத் தொகுதிகள்
கோரக்பூர் மக்களவைத் தொகுதியின் கீழ் ஐந்து சட்டமன்றத் தொகுதிகள் உள்ளன. இவை:

## மக்களவை உறுப்பினர்கள்

↑ 1970 & 2018 இடைத்தேர்தல்

## தேர்தல் முடிவுகள்

### 2024

## மேலும் காண்க
* கோரக்பூர்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்
* கோரக்பூர் லோக்சபா தேர்தல் 2019 முடிவுகள்

பகுப்பு:உத்தரப் பிரதேச மக்களவைத் தொகுதிகள்
தியாகி (1982 திரைப்படம்)

***தியாகி*** (*Thyagi*)  என்பது 1982 இல் வெளிவந்த இந்தியத் தமிழ் அதிரடித் திரைப்படமாகும்.  சி. வி. இராசேந்திரன் இயக்கிய இப்படத்தை ஜி. அனுமந்தராவ் தயாரித்தார். இதில் சிவாஜி கணேசன், சுஜாதா, மேஜர் சுந்தரராஜன், வி. எஸ். ராகவன் ஆகியோர் நடித்தனர். இப்படம் 1981 இல் வெளியான கன்னடப் படமான *அந்த* என்ற படத்தின் மறுஆக்கமாகும். இப்படம் 1982 செப்டம்பர் 3 அன்று வெளியானது.

## கதை
காவல்துறைத் தலைவரான கணேஷ் கொடிய குற்றங்கள் செய்யும் கும்பலுக்குளுக்கு எதிரான  ஆதாரங்களை சேகரித்து அவர்களை நீதிக்கு முன் கொண்டு வரும் நோக்கத்துடன் அவர்களின் கும்பலுக்குள் கனவர்லால் என்ற பெயரில் ஊடுருவுகிறார். கும்பலில் கன்வர்லாலாக இருக்கும் போது, அவரின் கர்ப்பிணி மனைவி சித்திரவதை செய்யபட்டுக் கொல்லப்படுதல், சகோதரி பாலியல் பலாத்காரம் செய்யப்பட்டு கொலை செய்யப்படுதல் ஆகியவற்றைக் காண வேண்டிய நிலைக்கு உள்ளாகிறார். தனது தாயின் மரண நிகழ்வையும் புறக்கணிக்க வேண்டிய கட்டாயத்துக்கு உள்ளாகிறார். தனது பணியை சிரத்தையுடன் மேற்கொள்ளும்  நோக்கத்தில் இதையெல்லாம் அவர் தாங்குகிறார்.  இறுதியில் அவர் கும்பலால் பிடிபட்டு கொடூரமாக சித்திரவதைக்கு உள்ளாக்கபடுகிறார். அவர் அனைத்தையும் சகித்துக்கொண்டு நீதிமன்றத்திற்கு அவர்களைக் கொண்டு வருகிறார். ஆனால் அவர்கள் நீதிக்கு புறம்பான வழிமுறைகளினால்  விடுவிக்கப்படுகின்றனர்.

தன் தியாகங்கள் எல்லாம் ஒன்றுமில்லாமல் போவனதைப் பார்த்து, தன் கட்டுப்பாட்டை இழந்து சம்பந்தப்பட்ட அனைவரையும் தன் கைகளால் கொன்று சட்டத்தின் முன் குற்றவாளியாக நிற்கிறார்.

## நடிகர்கள்

* ஐ. ஜி. கணேஷ்/கன்வர்லாலாக சிவாஜி கணேசன் 
* கமலாவாக சுஜாதா 
* ஸ்ரீபிரியா என ரஜனி
* கீதா
* மேஜர் சுந்தரராஜன்
* வி. எஸ். ராகவன்
* பைக்காக விஜயகுமார் 
* பிரதாப்பாக டைகர் பிரபாகர் 
* பண்டரிபாய்
* ஒய். ஜி. பார்த்தசாரதி
* ஒரு விரல் கிருஷ்ணா ராவ்

## பாடல்கள்
இப்படத்திற்கு  எம். எஸ். விஸ்வநாதன் இசையமைத்தார்.

## சர்ச்சை
*தியாகி* படத்திற்கு முதலில் தணிக்கைக் குழு சான்றிதழ் வழங்க  தணிக்கை வாரியம் மறுத்துவிட்டது. அசல் கன்னடப் படத்தில் நீக்கப்பட்ட காட்சிகளை படத்தின் தயாரிப்புக் குழுவினர் இந்தப் படத்தில் தக்க வைத்துக் கொண்டதாக தணிக்கை குழு உறுப்பினர்களில் ஒருவர் கூறினார்.

## வரவேற்பு
ராஜேந்திரன் இயக்கி சிவாஜி கணேசன் நடித்த *[[சங்கிலி (திரைப்படம்)|சங்கிலி]]*யைப் போன்ற கதைக்களம் உள்ளதாக *[[கல்கி (இதழ்)|கல்கி]]*யின் திரைஞானி குறிப்பிட்டார்.  ஆனால் இயக்குநர் இந்தக் கதையைக் கையாள்வதில் வேறுபாடு காட்டியதையும், இரட்டை வேடங்களில் சிவாஜி கணேசனின் நடிப்பை பாராட்டினார். படத்தில் சிவாஜி கணேசனை சித்திரவதை செய்யும் கொடூரமானவர்களை விட தணிக்கை வாரியம் படத்தை தொந்தரவு செய்துள்ளது என்பது வெளிப்படையாக தெரிகிறது என்று கூறினார்.

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
சரவாக் அமைச்சரவை

**சரவாக் அமைச்சரவை** (ஆங்கிலம் *Cabinet of Sarawak*; மலாய்: *Kabinet Sarawak* ) என்பது மலேசியா சரவாக் மாநில அரசாங்கத்தின் அமைச்சரவை (ஆட்சிக் குழு) ஆகும். சரவாக் ஆளுநர் அவர்களால் நியமிக்கப்பட்ட சரவாக் பிரதமர் என்பவர் சரவாக் அமைச்சரவைக்குத் தலைமை தாங்குகிறார்.

சரவாக் பிரதமர் என்பது சரவாக் மாநிலத்தின் முதலமைச்சரை குறிப்பதாகும். **சரவாக் பிரதமர்** எனும் தற்போதைய பதவி, முன்பு  **சரவாக் முதல்வர்** என்று அழைக்கப்பட்டது. 

2022 பிப்ரவரி 15-ஆம் தேதி சரவாக் மாநில அரசியலமைப்பில் ஒரு திருத்தம் செய்யப்பட்டது. அதன்படி சரவாக் முதல்வர் எனும் பதவி; பிரதமர் பதவி என்று மறுபெயரிடப் பட்டது. அரசியலமைப்புத் திருத்தம் அரசிதழில் வெளியிடப்பட்டு 2022 மார்ச் 1 முதல் நடைமுறைக்கு வந்தது.

## பொது
சரவாக் அமைச்சரவையானது, சரவாக் பிரதமரின் பரிந்துரையால், சரவாக் மாநில சட்டமன்றம்|மாநில சட்டமன்றத்தில்]] இருந்து பெறப்பட்ட உறுப்பினர்கள் எனும் அமைச்சர்களை உள்ளடக்கியது.

சரவாக் பிரதமர், சரவாக் மாநில சட்டமன்றத்தில் பெரும்பான்மையைப் பெற்றவராக இருக்க வேண்டும். அமைச்சரவையில் மாநிலச் செயலாளர், மாநில சட்ட ஆலோசகர் மற்றும் மாநில நிதி அதிகாரி ஆகியோரும் இடம் பெறுகிறார்கள்.

## அமைச்சர்களின் பட்டியல்

## மேலும் காண்க
* சரவாக் மாநில சட்டமன்றம்

## மேற்கோள்

## வெளி இணைப்புகள்

பகுப்பு: சரவாக்கில் அரசியல்‎
பகுப்பு:மலேசியாவின் மாநில சட்டமன்றங்கள்
பகுப்பு:மலேசியாவின் மாநில ஆட்சிக்குழுக்கள்
கம்பீர்கட் கோட்டை

**கம்பீர்கட் கோட்டை** (*Gambhirgad*) என்பது மகாராட்டிராவின் பால்கர் மாவட்டத்தில் உள்ள தகானுவிலிருந்து 58 கி. மீ. தொலைவில் அமைந்துள்ள ஒரு கோட்டை ஆகும். இடிபாடுகளுடன் உள்ள இக்கோட்டை மறுசீரமைப்பு செய்யப்பட உள்ளது.

## வரலாறு.
கம்பீர்கட் கோட்டை ஜவகர் மாநிலத்தின் ஒரு பகுதியாக இருந்தது. ஜெயபா முக்னே ஜவஹர் ஒரே எஜமானராக ஆனபோது, இவர் கம்பீர்கட் கோட்டையை வார்லி தலைவருக்கு வழங்கினார். பின்னர் இது ஜவகர் மாநில அரசுக்குச் சொந்தமானது.

## அணுகல்
கம்பீர்கட் கோட்டைக்கு அருகிலுள்ள நகரம் கான்வெல் ஆகும். இது சில்வாசா மாவட்டத்திலிருந்து 20 கி. மீ. தொலைவில் உள்ளது. காசா தகானுவிலிருந்து 26 கி. மீ. தொலைவில் உள்ளது. கோட்டையின் அடிப்படை கிராமம் காசாவிலிருந்து 32 கி. மீ. தொலைவில் உள்ள பாட்டில்பாடா ஆகும். காசாவில் நல்ல உணவகங்கள் உள்ளன. பாட்டீல்படாவின் தெற்கே உள்ள குன்றிலிருந்து மலையேற்றப் பாதை தொடங்குகிறது. பாதை நடுத்தர மட்டத்தில் இருந்தாலும் பாதுகாப்பானது. மலையேறும் பாதையில் மரங்கள் இல்லை. கோட்டையின் நுழைவாயிலை அடையச் சுமார் 2.5 முதல் 3 மணி நேரம் ஆகும்.

## பார்க்க வேண்டிய இடங்கள்
கோட்டையில் நீர்த் தொட்டி, சிறிய கோயில் மற்றும் ஒரு கொத்தளமும் உள்ளன. கோட்டையில் உள்ள அனைத்து இடங்களையும் பார்வையிடச் சுமார் ஒரு மணி நேரம் ஆகும்.

## மேலும் காண்க

* மகாராட்டிராவில் உள்ள கோட்டைகளின் பட்டியல்
* இந்தியாவில் உள்ள கோட்டைகளின் பட்டியல்
* மராத்தி மக்கள்
* மராட்டிய வம்சங்கள் மற்றும் மாநிலங்களின் பட்டியல்
* மராட்டிய சுதந்திரப் போர்
* இந்தியாவின் இராணுவ வரலாறு
* மராட்டியப் பேரரசில் ஈடுபட்டவர்களின் பட்டியல்

## மேற்கோள்கள்
மாணிக்காடு

**மாணிக்காடு** (*Manikgad* ) என்பது இந்தியாவின் கெராகில்லா மாணிக்கட் பகுதியில் உள்ள ஒரு மலைக்கோட்டை மற்றும் கோயில் ஆகும். சுருள் மலைகளுக்கு இடையில் அமைந்துள்ள இந்தக் கோயில் பிரபலமான நடைப்பயண இடமாகும். மாவல் (புனே) முதல் கடலோரத் துறைமுகங்கள் வரையிலான வர்த்தகப் பாதையை மேற்பார்வையிடுவதற்காக மாணிக்கட் கட்டப்பட்டது. இந்தக் கோட்டை பன்வேலிலிருந்து 27 கி. மீ. தொலைவில் உள்ள வசிவாலி (ரசாயணி மிட்க்) அருகே அமைந்துள்ளது.

## வரலாறு
மாணிக்காடு கோட்டை சர்க்கேல் கனோஜி ஆங்க்ரே என்பவரால் கட்டப்பட்டது. க்னோசியிடம் 1718ஆம் ஆண்டில் பேஷவாக்கள் சரணடைந்தனர்.

## விளக்கம்
கோட்டையின் இடிபாடுகள் மட்டுமே தற்போது எஞ்சியுள்ளன. கோட்டையில் உள்ள ஒரு பெரிய பாறை-வெட்டு தொட்டி "தர்யா டேக்" என்று அழைக்கப்படுகிறது. ஒரு சிறிய சிவலிங்கமும் ஒரு சில சிறிய பாறை நீரூற்றுகளும் உள்ளன. கணேசு வாயில் மட்டுமே எஞ்சிய அமைப்பாகும். சுண்ணாம்பு கலப்பதற்காகப் பாறையில் ஒரு வட்ட அகழி வெட்டப்பட்டுள்ளது. அருகிலுள்ள பிற கோட்டைகளில் கர்னாலா, பிரபால்காட், சந்தேரி, மலாங் காட், இர்சல்கட், சோண்டாய், லோககாட், விசாபூர் மற்றும் சங்கி ஆகியவை அடங்கும்.

## படங்கள்

படிமம்:Manikgad(Raigad)4.jpg|alt=Sunrise in summer|கோடைக்காலத்தில் சூரிய உதயம்
படிமம்:Manikgad(Raigad)1.jpg|alt=Hanuman gate|அனுமான் வாயில்
படிமம்:Manikgad(Raigad)2.jpg|alt=Rock cut water cistern|பாறையில் நீர்த் தொட்டி
படிமம்:Manikgad(Raigad)3.jpg|alt=Fortification|பலப்படுத்துதல்


## மேற்கோள்கள்

பகுப்பு:மகாராட்டிர கோட்டைகள்
மோதிராம் கோலி

**மோதிராம் கோலி**  (Motiram Koli) இந்தியாவைச் சேர்ந்த ஓர் அரசியல்வாதியாவார். மோதிராம் பூனம்ராம்சி கோலி என்ற இயற்பெயரால் அறியப்படுகிறார். ஒரு சமூக சேவகராகவும்  இந்திய தேசிய காங்கிரசு கட்சியின் உறுப்பினராகவும் இவர் அறியப்படுகிறார்.  இரியோடர் சட்டமன்றத் தொகுதியிலிருந்து தேர்ந்தெடுக்கப்பட்டு இராசத்தான்  சட்டமன்றத்தின் தற்போதைய உறுப்பினராக உள்ளார்  மோதிராம் கோலி 2023  இராசத்தான் சட்டப்பேரவைத் தேர்தலில் பாரதிய சனதா கட்சியைச் சேர்ந்த  ஜகாசி ராம் கோலியை 3,564 வாக்குகள் வித்தியாசத்தில் தோற்கடித்தார்.

## அரசியல் வாழ்க்கை

* 2008, பிரதான், இரியோதர் பஞ்சாயத்து சமிதி
* 2023, இராசத்தான் சட்டமன்றத் தேர்தலில் போட்டியிட்டு 2023 ஆம் ஆண்டிற்கான இராசத்தான்  சட்டப்பேரவை உறுப்பினர்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இந்திய அரசியல்வாதிகள்
கலுராம் மேக்வால்

**கலுராம் மேக்வால்** (Kaluram Meghwal)  இந்தியாவைச் சேர்ந்த ஓர் அரசியல்வாதியாவார். 1970 ஆம் ஆண்டு பிப்ரவரி மாதம் முதல் தேதியன்று இவர் பிறந்தார்.  தற்போது இராசத்தான் சட்டமன்றத்தின் 15 ஆவது மற்றும் 16  ஆவது சட்டமன்ற உறுப்பினராக  தேகு தொகுதியில் போட்டியிட்டு வென்று  பணியாற்றுகிறார்.  இவர் பாரதிய சனதா கட்சியில் உறுப்பினராக உள்ளார் 

2018 முதல் 2023 வரை, இவர் முதல் முறையாக தேகு  சட்டமன்றத் தொகுதியில் இருந்து  சட்டமன்ற உறுப்பினராகத் தேர்ந்தெடுக்கப்பட்டார்.

2023 ஆம் ஆண்டு நடைபெற்ற இராசத்தான் சட்டமன்ற தேர்தலைத் தொடர்ந்து, தேகு சட்டமன்றத் தொகுதியில் இருந்து  சட்டமன்ற உறுப்பினராகத் மீண்டும் தேர்ந்தெடுக்கப்பட்டார், இந்திய தேசிய காங்கிரசு கட்சி  வேட்பாளரான சேத்ராஜை 22,294 வாக்குகள் வித்தியாசத்தில்  இவர் தோற்கடித்தார்.

## மேற்கோள்கள்

பகுப்பு:ராஜஸ்தான் நபர்கள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:இராசத்தான் சட்டமன்ற உறுப்பினர்கள்
காசீப்பூர் மக்களவைத் தொகுதி

**காசீப்பூர் மக்களவைத் தொகுதி** (*Ghazipur Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இந்தத் தொகுதி காசீப்பூர் மாவட்டத்தின் ஒரு பகுதியை உள்ளடக்கியது.

## சட்டமன்றத் தொகுதிகள்
தற்போது, காசிப்பூர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை

## மக்களவை உறுப்பினர்கள்

## தேர்தல் முடிவுகள்

### 2024 பொதுத் தேர்தல்

 
 

Detailed Results at:
https://results.eci.gov.in/PcResultGenJune2024/ConstituencywiseS2475.htm

### பொதுத் தேர்தல், 1971

* சர்ஜூ பாண்டே (சிபிஐ) -135,703 வாக்குகள் 
* ஸ்ரீ நரேன் சிங் (NCO) 70210 
* ராம் சூரத் ராய் (34688)  
* சத்ய நரேன் (பகவத் திருநாள் 24293)  

### பொதுத் தேர்தல், 1962

* வி. எஸ். கஹ்மாரி (ஐஎன்சி): 77,046 வாக்குகள்  
* ஹர் பிரசாத் (சிபிஐ) 40,183 

## மேலும் காண்க

* காசீப்பூர் மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* காசீப்பூர் லோக்சபா தேர்தல் 2019 முடிவுகள்

பகுப்பு:உத்தரப் பிரதேச மக்களவைத் தொகுதிகள்
நீலு புலே

**நீலு புலே** (*Nilu Phule*; 4 ஏப்ரல் 1930 - 13 ஜூலை 2009) மராத்தித் திரைப்படத்துறை மற்றும் மராத்தி நாடகங்களில் நடித்ததற்காக அறியப்பட்ட ஓர் இந்திய நடிகர் ஆவார். நீலு புலே தனது திரைப்பட வாழ்க்கையில் சுமார் 250 மராத்தி மற்றும் இந்தித் திரைப்படங்களில் நடித்துள்ளார். இவர் திரைப்படங்களில் முக்கிய எதிர்மறை பாத்திரங்களிலேயே மிகவும் அதிகளவில் நடித்தார். மேலும் புனேவைச் சேர்ந்த விடுதலை இயக்க வீரரும் ஆவார்.

சமூக சேவகரான புலே இராட்டிரிய சேவா தளம் என்ற சமூக அமைப்புடன் தொடர்புடையவர். இவருக்கு இந்தியக் குடியரசுத் தலைவரிடமிருந்து 1991இல் சங்கீத நாடக அகாதமி விருது வழங்கப்பட்டது.

## ஆரம்பகால வாழ்க்கை
புலே 1930 ஆம் ஆண்டில் புனேவில் ஒரு இந்துக் குடும்பத்தில் **நீலகண்ட கிருஷ்ணாஜி புலே** என்ற பெயரில் பிறந்தார்.

புலே 17 வயதில் புனேவில் உள்ள ஆயுதப்படை மருத்துவக் கல்லூரியில் தோட்டக்காரராக பணியில் சேர்ந்தார். இப்பணியில் இவருக்கு மாதத்திற்கு 80 ரூபாய் சம்பளம் கிடைத்தது. அதில் 10 ரூபாயை தான் செயல்பட்ட இராட்டிரிய சேவா தளம் அமைப்புக்கு நன்கொடை அளித்தார். தோட்டக்கலை வாழ்க்கையைத் தொடர விரும்பினார். ஆனால் நிதி உதவி இல்லாததால், நாற்றுமேடை பணிகளைத் தொடங்க முடியவில்லை. இந்த நேரத்தில், தனது 20 வயதில், நீலு இரவீந்திரநாத் தாகூரின் எழுத்துக்களால் ஈர்க்கப்பட்டார். மேலும் *உத்யான்* என்ற நாடகத்தையும் எழுதினார். 1957 இந்தியப் பொதுத் தேர்தலின் போது *எத்யா கபாலச்சே கம் நகி* என்ற நாடகத்திற்கு இசையமைத்து நல்ல பெயரைப் பெற்றார்.

## நடிப்பு வாழ்க்கை
நீலு புலே மராத்தி நாட்டுப்புற நிகழ்ச்சிகளுடன் தனது நாடக வாழ்க்கையைத் தொடங்கினார். *கதா அகலேச்சா கண்டியாச்சி* என்பது இவரது முதல் தொழில்முறை நாடகம் ஆகும். இது 2000 க்கும் மேற்பட்ட நிகழ்ச்சிகளைக் கொண்டிருந்தது. இந்த வெற்றியை அடிப்படையாகக் கொண்டு 1968 ஆம் ஆண்டில் அனந்த் மானே தனது முதல் திரைப்படமான *ஏக் காவ் பாரா பனகாடி* படத்தில் நடிக்க இவருக்கு ஒரு வாய்ப்பை வழங்கினார்.

நீலு பெரும்பாலும் எதிர்மறை பாத்திரங்களிலேயே நடித்தார். *சாம்னா* என்ற திரைப்படத்தில் ஜமீன்தார் மற்றும் சர்க்கரை தொழிலதிபரான இந்துராவ் தோண்டே பாட்டீல் என்ற வேடத்திலும், மகேஷ் பட்டின் *சாரன்ஷ்* படத்தில் அதிகார வெறி கொண்ட அரசியல்வாதியாகவும் மற்றும் ஜாபர் படேலின் சின்ஹாசன் படத்தில் அரசியல் பத்திரிகையாளராகவும் இவரது குறிப்பிடத்தக்க திரைப்பட வேடங்களில் அடங்கும்.

1983 ஆம் ஆண்டு வெளியான இந்தித் திரைப்படமான *கூலி* படத்தில் 'நாது மாமா' என்ற கதாபாத்திரத்தில் இவர் அமிதாப் பச்சனுடன் பணியாற்றினார்.

மே 2013 இல், அமெரிக்க வணிக இதழான போர்ப்ஸின் இந்திய பதிப்பான போர்ப்ஸ் இந்தியா, இந்தியத் திரைப்படத்தின் 25 சிறந்த நடிகர்களின் பட்டியலில் *சாம்னா* படத்தில் இந்துராவ் தோண்டே பாட்டீலாக புலே நடித்த நடிப்பும் அடங்கியிருந்து.

## இறப்பு
நீலு புலே 13 ஜூலை 2009 அன்று, தனது 79 வயதில், உணவுக்குழாய் புற்றுநோயால் இறந்தார். இவரின் மனைவி இரஜனி புலே 2011 இல் இறந்தார். இவர்களுக்கு கார்க்கி புலே தட்டே என்ற ஒரு மகள் உள்ளார்.

## மேற்கோள்கள்

## வெளி இணைப்புகள்
* 
* Phule's interview with DD Sahyadri

பகுப்பு:சங்கீத நாடக அகாதமி விருது பெற்றவர்கள்
பகுப்பு:2009 இறப்புகள்
பகுப்பு:1930கள் பிறப்புகள்
பத்தாங் லுப்பார் மக்களவைத் தொகுதி

**பத்தாங் லுப்பார் மக்களவைத் தொகுதி** (மலாய்: *Kawasan Persekutuan Batang Lupar*; ஆங்கிலம்: *Batang Lupar Federal Constituency*; சீனம்: 巴当卢帕尔联邦选区) என்பது மலேசியா, சரவாக், சமரகான் பிரிவு; பெத்தோங் பிரிவு; செரி அமான் பிரிவு ஆகிய 3 பிரிவுகளில்; சிமுஞ்சான் மாவட்டம்; பூசா மாவட்டம்; காபோங் மாவட்டம்; செரி அமான் மாவட்டம் ஆகிய 4 மாவட்டங்களில் அமைந்துள்ள ஒரு மக்களவைத் தொகுதி (**P201**) ஆகும்.

பத்தாங் லுப்பார் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து பத்தாங் லுப்பார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## செரி அமான் பிரிவு

செரி அமான் பிரிவு (*Sri Aman Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். முன்பு செரி அமான் பிரிவு; சரவாக்கின் இரண்டாம் பிரிவின் (*Second Division*) ஒரு பகுதியாக இருந்தது. இது முன்பு சிமாங்காங் மாவட்டம் (*Simanggang District*) என்று அழைக்கப்பட்டது.

1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (*Division*) முறை இன்றும் நீடிக்கிறது. முன்பு ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும். 

### பத்தாங் ஆய் தேசிய பூங்கா

செரி அமான் பிரிவின் மொத்த பரப்பளவு 5,466.7 சதுர கி.மீ. 2020-ஆம் ஆண்டு மக்கள் தொகை கணக்கெடுப்பின்படி, சிபு பிரிவின் மக்கள் தொகை 111,400. இன ரீதியாக, மக்கள்தொகை பெரும்பாலும் இபான், சீனர், மலாய்க்காரர் மற்றும் மெலனாவ் மக்களாகும். இவர்களில் சீனர் மக்கள் தான் பெரும்பான்மையில் உள்ளனர்.

செரி அமான் பிரிவில் பத்தாங் ஆய் தேசியப் பூங்கா (*Batang Ai National Park*) உள்ளது; மாலுடாம் தேசியப் பூங்கா (*Maludam National Park*) ஆகிய புகழ் வாய்ந்த தேசிய பூங்காக்கள் சுற்றுலா ஈர்ப்புகளாக  உள்ளன.

## பத்தாங் லுப்பார் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* வான் சுனைடி துங்கு ஜாபார் 
* சரவாக் தயாக் மக்கள் கட்சி 
* மலேசிய அரசியலமைப்பு 153-ஆவது பிரிவு
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
கவனை கோட்டை

**கவனைக் கோட்டை** (*Kavnai fort*) என்பது இந்திய மாநிலமான மகாராட்டிராவின் நாசிக் மாவட்டத்தின் இகத்புரி வட்டத்தில் உள்ள கவனைக் கிராமத்திற்கு வடக்கே ஒரு குன்றில் அமைந்துள்ளது. பிரதான வாயில் மற்றும் ஒரு சிறிய குளம் மட்டுமே மீதமுள்ள கட்டமைப்புகள் ஆகும். 

## புவியியல்
கவனைக் கிராமம் இகத்புரி சாலை வழியாக இணைக்கப்பட்டுள்ளது. இகத்புரியிலிருந்து 18 கிலோமீட்டர் தொலைவில் இக்கோட்டை அமைந்துள்ளது. கபிலதீர்த் கவனைக் கிராமத்திற்கு அருகில் அமைந்துள்ளது. 

கோட்டையினை அடைய கவனைப் பகுதியிலிருந்து தொடங்கும் ஒரு மலைத்தொடரின் பாதை வழியே செல்லவேண்டும். கடைசி மலை ஏற்றம் செங்குத்தாக உள்ளது. மோசமான பாறைகளில் வெட்டப்பட்ட படிகள் ஏணி போன்று அமைந்துள்ளது.

## வரலாறு
இந்தக் கோட்டை முகலாயர்களால் கட்டப்பட்டது. உத்கீர் போருக்குப் பிறகு (1760) ஒப்பந்தத்தின் விதிமுறைகளின் கீழ் இது நிஜாமால் பேஷ்வாக்களுக்கு வழங்கப்பட்டது. இந்தக் கோட்டையும், திரிங்கல்வாடி மற்றும் பதினைந்து பிற கோட்டைகளும் படைத்தலைவர் பிரிக்சு தலைமையில் பிரித்தானியத் தரைப்படையால் கைப்பற்றப்பட்டன.

## படங்கள்

படிமம்:Kavnai_fort.jpg|alt=Pond at the fort|கோட்டையில் உள்ள குளம்
படிமம்:Kavnai_fort2.jpg|alt=Main entrance of the fort|கோட்டையின் பிரதான நுழைவாயில்


## மேற்கோள்கள்

பகுப்பு:மகாராட்டிர கோட்டைகள்
சுர்ஜித் கோபிநாத்

**சுர்ஜித் கோபிநாத்** (*Surjithu Gopinadh*) என்பவர் ஒரு மலையாளத் திரைப்பட நடிகர் ஆவார்.  2008ஆம் ஆண்டு ரூபேஷ் பால் இயக்கி சுரேஷ் கோபி கதாநாயகனாக நடித்த *மை மதர்சு லேப்டாப்*  படத்தில் நடித்துள்ளார். சார்லி படத்தில் இவரின் *ஆடு அப்புடி* கதாபாத்திரம் அதிகம் கவனிக்கப்பட்டது. பாண்டிச்சேரி பல்கலைக்கழகத்தின் நாடகப் பள்ளியில் நாடகப் படிப்பை முடித்த இவர் நாடகங்களை இயக்கி நடிக்கத்தொடங்கினார். இதுவரை கோபிநாத் சுமார் முப்பது படங்களில் நடித்துள்ளார்.

## மேற்கோள்கள்

பகுப்பு:மலையாளத் திரைப்பட நடிகர்கள்
பகுப்பு:1964 பிறப்புகள்
புஞ்சாக் போர்னியோ மக்களவைத் தொகுதி

**புஞ்சாக் போர்னியோ மக்களவைத் தொகுதி** (மலாய்: *Kawasan Persekutuan Puncak Borneo*; ஆங்கிலம்: *Puncak Borneo Federal Constituency*; சீனம்: 婆罗洲高原国会议席) என்பது மலேசியா, சரவாக், கூச்சிங் பிரிவு; செரியான் பிரிவு ஆகிய 2 பிரிவுகளில்; கூச்சிங் மாவட்டம்; தெபெடு மாவட்டம்; சிபுரான் மாவட்டம் ஆகிய 3 மாவட்டங்களில் அமைந்துள்ள ஒரு மக்களவைத் தொகுதி (**P198**) ஆகும்.

புஞ்சாக் போர்னியோ மக்களவைத் தொகுதி 2018-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2018-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2018-ஆம் ஆண்டில் இருந்து புஞ்சாக் போர்னியோ மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## செரியான் பிரிவு

செரியான் பிரிவு (*Serian Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.

1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (*Division*) முறை இன்றும் நீடிக்கிறது. முன்பு சரவாக்கில் ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும். 

### செரியான் நகரம்

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் செரியான் பிரிவு அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள். செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது. 

காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம். அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவு என அறியப்படுகிறது.

## புஞ்சாக் போர்னியோ மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* சிபுரான் மாவட்டம் 
* மலேசியப் பொதுத் தேர்தல், 2018 
* மலேசியாவின் மாநிலப் பிரிவுகள்
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
ஆண்டிச்சிப்பாறை

**ஆண்டிச்சிப்பாறை** என்பது தென்னிந்தியாவில் தமிழ்நாட்டில் திருநெல்வேலி மாவட்டத்தில் அமைந்துள்ள ஒரு தொல்லியல் முக்கியத்துவம் வாய்ந்த தளமாகும். இது திருநெல்வேலி மாவட்டம் சீவலப்பேரியிலிருந்து இரண்டு மைல் தொலைவிலுள்ள பதினாலாம்பேரி கிராமத்திற்கு அருகில் அமைந்துள்ளது. இங்குள்ள பாறையில் அமைந்துள்ள குடைவரைக்கோவில் ஆண்டிச்சிப்பாறை குடைவரைக்கோயில் எனப்படுகிறது. இது கங்கைகொண்டானுக்கு அருகில் இருப்பதால் கங்கைகொண்டான் குடைவரைக்கோவில் என்றும் அழைக்கப்படுகிறது.

## மேற்கோள்கள்

பகுப்பு:திருநெல்வேலி மாவட்டம்
பகுப்பு:தொல்லியற்களங்கள்
சரவாக் தயாக் மக்கள் கட்சி

**சரவாக் தயாக் மக்கள் கட்சி** (ஆங்கிலம்: *Sarawak Dayak People's Party*; மலாய்: *Parti Bansa Dayak Sarawak*) (**PBDS**) என்பது மலேசியா, சரவாக் மாநிலத்தில் இயங்கிய ஓர் அரசியல் கட்சியாகும். இந்தக் கட்சி சரவாக் தயாக்கு பூர்வீக மக்களைச் சார்ந்த ஓர் அரசியல் கட்சியாக உருவாக்கப்பட்டது. 

1983-இல், டான்ஸ்ரீ டத்தோ அமர் லியோ மோகி அனாக் ஐரோக் (Datuk Amar Leo Moggie Irok) என்பவரால் உருவாக்கப்பட்ட இந்தக் கட்சி, சரவாக் தேசிய கட்சியில் இருந்து (SNAP) பிரிந்து சென்ற கட்சியாகும். இந்தக் கட்சி1987 சரவாக் மாநிலத் தேர்தலில் 15 இடங்களை வென்றது. அதன் பங்காளிக் கட்சியான சரவாக் மலேசிய மக்கள் சங்கம் (PERMAS) 5 இடங்களை மட்டுமே வென்றது.

## பொது

தலைமைத்துவ நெருக்கடியின் காரணமாக, முதலில் 2003-ஆம் ஆண்டிலும் இரண்டாவதாக 2004-ஆம் ஆண்டிலும் சரவாக் தயாக் மக்கள் கட்சி இரண்டு முறை கலைக்கப்பட்டது. 

சரவாக் தயாக் மக்கள் கட்சியின் கலைப்பு, மேலும் இரண்டு புதிய கட்சிகளை உருவாக்க வழிவகுத்தது; ஒன்று சரவாக் மக்கள் கட்சி (PRS). சரவாக் மக்கள் கட்சி 2004-இல் பாரிசான் நேசனல் கூட்டணியுடன் சேர்வதற்கு அனுமதிக்கப்பட்டது. மற்றொரு கட்சியான மலேசிய தயாக் காங்கிரசு கட்சி (Malaysian Dayak Congress) (MDC) சங்கங்களின் பதிவாளரிடம்(RoS) பதிவு செய்யத் தவறிவிட்டது.

## மேலும் காண்க

* தயாக்கு மக்கள்
* மலேசிய அரசியல் கட்சிகள்

## மேற்கோள்கள்

## வெளி இணைப்புகள்
* The Dayak dilemma (Part 1) 
* The Dayak dilemma (Part 2) 
* The Dayak dilemma (Part 3) 
* The Dayak dilemma (Part 4) 

பகுப்பு:மலேசிய அரசியல் கட்சிகள்
பகுப்பு:சரவாக்கில் அரசியல்
உத்கீர் கோட்டை

**உத்கீர் கோட்டை** (*Udgir Fort*) என்பது இந்தியாவின் மகாராட்டிராவின் லாத்தூர் மாவட்டத்தில் உள்ள உத்கீர் நகரில் உள்ள ஒரு கோட்டை ஆகும். இக்கோட்டை பகமானிக்கு முந்தைய காலத்தில் கட்டப்பட்டது. சதாசிவ்ராவ் பாவ் தலைமையிலான மராத்தியர்கள் நிஜாமைத் தோற்கடித்த 1760ஆம் ஆண்டின் வரலாற்றுச் சிறப்புமிக்க உத்கீர் போரின் மூலம் இது பிரபலமானது. இதன் பிறகு உத்கீர் ஒப்பந்தம் கையெழுத்தானது. இந்தக் கோட்டைக்கு இந்து துறவி உதயகிரி ரிஷி நினைவாகப் பெயர் சூட்டப்பட்டுள்ளது.

சுற்றியுள்ள மலைகள் முழுவதும் சிதறிக்கிடக்கும் வகையில், அசாதாரணமான வெள்ளை களிமண்ணால் கட்டப்பட்ட பல பழைய தரைப்படை கண்காணிப்பு இடங்கள் மற்றும் ஓய்வு இல்லங்கள் உள்ளன. இருப்பினும், அனைத்தும் நீண்ட காலமாகப் பழுதடைந்துவிட்டன. உத்கீர் கோட்டையில் பால்கி மற்றும் பீதர் கோட்டைகளுடன் இணைக்கும் ஆழமான சுரங்கப்பாதையும் இருக்கலாம்.

இந்தக் கோட்டை 40 அடி ஆழம் (12 மீ) உள்ள அகழியால் சூழப்பட்டுள்ளது. மேலும் பல அரண்மனைகளும் இங்குக் காணப்படுகின்றது. தரை மட்டத்திற்குக் கீழே 60 அடி (18 மீ) ஆழத்தில் உதய்கீர் மகாராஜின் சமாதியும் உள்ளது. பல நூற்றாண்டுகளாக உள்ளூர் முஸ்லீம் ஆட்சியாளர்களால் அறிவு மற்றும் கலாச்சாரத்தை மேம்படுத்தியதற்குச் சான்றளிக்கும் அரபு மற்றும் பாரசீக மொழியில் எழுதப்பட்ட சில அரிய கல்வெட்டுகள் இதில் உள்ளன.

நிஜாம் மீதுள்ள அழுத்தத்தைத் தக்கவைத்துக்கொள்ளும் வகையில் இந்தக் கோட்டை மராத்தியர்களின் தரைப்படைத் தளமாகச் செயல்பட்டது. இந்தக் கோட்டை 1818 வரை மராத்தியர்களின் கட்டுப்பாட்டில் இருந்தது, பின்னர் இது ஆங்கிலேயர்களிடமிருந்து நிஜாமிடம் மாறியது.

2022ஆம் ஆண்டில், கோட்டையின் வளாகத்தைத் தன்னார்வலர்களால் சுத்தம் செய்யும் போது, 5 பீரங்கிகள் மற்றும் பயன்படுத்தப்படாத ஏராளமான பீரங்கி குண்டுகள் கண்டுபிடிக்கப்பட்டன. இவை 14 அல்லது 15ஆம் நூற்றாண்டைச் சேர்ந்தவை என்று மதிப்பிடப்பட்டுள்ளது.

## மேற்கோள்கள்

## வெளி இணைப்புகள்
* உத்கிர் கோட்டை
* எங்கள் உத்கிரிற்கு வரவேற்கிறோம்
பகுப்பு:மகாராட்டிர கோட்டைகள்
பகுப்பு:Coordinates on Wikidata
தெபெடு மாவட்டம்

**தெபெடு மாவட்டம்** (மலாய் மொழி: *Daerah Tebedu*; ஆங்கிலம்: *Tebedu District*) என்பது மலேசியா, சரவாக், செரியான் பிரிவில் உள்ள ஒரு மாவட்டம். இந்த மாவட்டத்தின் நிர்வாக மையமாக  தெபெடு நகரம் (*Tebedu*) விளங்குகிறது. 

இதற்கு முன்னர், தெபெடு மாவட்டம் செரியான் மாவட்டத்தின் கீழ் ஒரு துணை மாவட்டமாக இருந்தது. இந்த மாவட்டத்தின் பெரும்பான்மையான மக்கள் பிடாயூ இனக்குழுவைச் சேர்ந்தவர்கள்.

## பொது
தெபெடு மாவட்டம் 421 சதுர கிலோமீட்டர் பரப்பளவைக் கொண்டுள்ளது. இந்த மாவட்டம் இந்தோனேசியா-மலேசியா எல்லையின் முதல் பன்னாட்டு நுழைவாயிலாக அமைகிறது. அந்த வகையில் இந்த மாவட்டம் மேற்கு கலிமந்தனில் உள்ள பொந்தியானாக் நகரத்தையும் சரவாக்கில் உள்ள கூச்சிங் நகரத்தையும் இணைக்கிறது.

இந்த மாவட்டத்தின் எல்லையில் உள்ள இந்தோனேசிய நகரம் எந்திகோங் ஆகும்.அத்துடன் தெபெடு குடிவரவு வளாகம், இரு நாடுகளுக்கும் இடையிலான எல்லையில் கட்டப்பட்டது.

1991-இல், 57,000-க்கும் மேற்பட்ட இந்தோனேசியர்கள் மேற்கு கலிமந்தான் மற்றும் தெபெடு மாவட்டத்திற்கு இடையே அமைந்துள்ள குடியேற்ற மையத்தைப் பயன்படுத்தி, எந்திகோங் வழியாக மலேசியாவிற்குள் நுழைந்தனர்.

## மேற்கோள்கள்

## மேலும் காண்க
* செரியான் பிரிவு
* கூச்சிங் பிரிவு

## வெளி இணைப்புகள்

* Pentadbiran Bahagian Serian.

பகுப்பு:சரவாக்
பகுப்பு:சரவாக் மாவட்டங்கள்
தெபெடு

**தெபெடு** (மலாய் மொழி: *Bandar Tebedu*; ஆங்கிலம்: *Tebedu Town*) என்பது மலேசியா, சரவாக், செரியான் பிரிவில் உள்ள ஒரு நகரம். இந்த நகரம் தெபெடு மாவட்டத்தின் நிர்வாக மையமாக விளங்குகிறது. சரவாக் மாநிலத் தலைநகர் கூச்சிங்கிற்கு தெற்கே 63.2 கிலோமீட்டர் (39 மைல்) தொலைவில் உள்ளது.

தெபெடு நகரம் இந்தோனேசியா-மலேசியா எல்லையின் பன்னாட்டு நுழைவாயிலாக அமைகிறது. இந்த நகரம் மேற்கு கலிமந்தனில் உள்ள பொந்தியானாக் நகரத்தையும் சரவாக்கில் உள்ள கூச்சிங் நகரத்தையும் இணைக்கிறது.

## பொது

தெபெடு நகரத்தின் எல்லையில் இந்தோனேசிய நகரமான எந்திகோங் உள்ளது. நகரத்தில் வசிப்பவர்களில் பெரும்பாலோர் பிடாயூ பழங்குடியின மக்கள். சிறுபான்மை சீனர்கள் சில்லறை விற்பனையில் ஈடுபட்டு உள்ளனர். 

சரவாக்கின் நிலவழி ஏற்றுமதி வர்த்தகம், பெரும்பாலும் புரூணையின் எல்லை நகரமான சுங்கை தூஜோ வழியாகவும் அல்லது தெபெடு நகரத்தின் வழியாகவும் நடைபெறுகிறது.

## மேற்கோள்கள்

## மேலும் காண்க
* செரியான் பிரிவு
* தெபெடு மாவட்டம்

## வெளி இணைப்புகள்

* Pentadbiran Bahagian Serian.

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
நீதிபதி (1983 திரைப்படம்)

**நீதிபதி** (*Neethibathi*) என்பது 1983 ஆம் ஆண்டு வெளியான இந்தியத் தமிழ் சட்ட நாடகத் திரைப்படமாகும்.  ஆர். கிருஷ்ணமூர்த்தி இயக்கிய இப்படத்தை  சுரேஷ் பாலாஜி தயாரித்தார். இதில் சிவாஜி கணேசன், கே. ஆர். விஜயா ஆகியோர் முதன்மைப் பாத்திரங்களில் நடித்தனர். இது 1982 ஆண்டு வெளியான *நீதிபதி சவுத்ரி* என்ற தெலுங்கு படத்தின் மறுஆக்கம் ஆகும். நீதிபதி 1983 சனவரி 26 அன்று வெளியானது.

## கதைச்சுருக்கம்
ராஜசேகர் திறமையான வழக்கறிஞர். அவருக்கு ராதா என்ற மனைவியும்,  காவல் ஆய்வாளராக உள்ள சங்கர் என்ற மகனும், வாய்பேச முடியாத கீதா என்ற மகளும் உள்ளனர். ராஜசேகரின் தொழில் போட்டியாளராக சட்டநாதன் உள்ளார். வைரக் கடத்தல் கும்பலின் தலைவரான காளிதாசுக்கு ஆலோசனையும் வழிகாட்டுதலும் வழங்குபவராக அவர் உள்ளார். ராஜசேகர் முன்பு காளிதாசின் சகோதரர் ரஞ்சித்தை அவரது குற்றங்களுக்காக  மரண தண்டனை வாங்கித் தரக் கடுமையாக வாதிடுகிறார், இது அவர்களுக்கு இடையே பகையை  உருவாக்கியது.  சட்டநாதனை மீறி  ராஜசேகர் நீதிபதியாக நியமிக்கப்படுகிறார். ஒரு நீதிபதியாக, ராஜசேகர் காளிதாஸின் மற்றொரு சகோதரனான ஜெகனுக்கு ஆயுள் தண்டனை விதிக்கிறார். இந்த நிகழ்வு சட்டநாதனும்  காளிதாசும் சேர்ந்து  ராஜசேகரை வீழ்த்த திட்டமிட காரணமாகிறது.

தியாகு ஒரு இயந்திரப் பழுது நீக்குநரும், மகிழுந்து பந்தய வீரரும் ஆவார். அவர் சிறையில் உள்ள  தன் தாயார் ஜானகிக்காக ஒரு பெரிய வீட்டைக் கட்டுவதில் தீவிரமாக  இருக்கிறார். தியாகுவின் குழந்தைப் பருவத்தில் அவரைக் காக்கமுயன்று  செய்த கொலை பழியை ஜானகி ஏற்கிறார். காளிதாஸ் தப்பிச் செல்ல ஏதுவாக வாகனங்களை ஓட்டும் பணியை தியாகு செய்யத் தொடங்குகிறார். தியாகு சட்டநாதனின் மகளான தேவியைக் காதலிக்கிறார். தியாகுவின் குற்றச் செயல்களை தேவி அறிந்ததும், குற்றச் செயல்களை விட்டுவிட்டு புதிய வாழ்கையைத் தொடங்கும்படி அனை வற்புருத்துகிறாள். ஒரு கட்டத்தில் தன் தாய் ஜானகியைக் கைவிட்டுச் சென்ற தன் தந்தை ராஜசேகரே என்பதை தியாகு அறிகிறான். அதை அறிந்த பிறகு அவன் மிகுந்த சினம் கொள்கிறான். மேலும் அவன் ராஜசேகரை அழிக்க காளிதாஸ், சட்டநாதன் ஆகியோருடன் இணைகிறான். இவர்கள் கீதாவின் கணவரை அவளிடமிருந்து பிரிக்கவும், சங்கரை பொய்யான குற்றச்சாட்டில் கைது செய்யவைக்கவும் சதி செய்கின்றனர். இதற்கிடையில், ஜானகி சிறையில் இருந்து விடுவிக்கப்படுகிறார். மேலும் ராஜசேகர் தனக்கு எதிரான சதிகளைப் பற்றி அறிந்து கொள்கிறார். அவர் இப்போது தனது குடும்பத்தைப் பற்றி மறைந்துள்ள உண்மைகளை வெளிக்கொண்டுவந்து,  தன் எதிரிகளை எப்படி வெல்கிறார் என்பதே மீதிக் கதையாகும்.

## நடிகர்கள்

## இசை
இப்படத்திற்கு  கங்கை அமரன் இசையமைத்தார்.

## வரவேற்பு
*[[ஆனந்த விகடன்]]* எழுதிய விமர்சனத்தில் சிவாஜி கணேசனின் பார்க்த்து, ரசிக்க முடியாத  இன்னொரு  படம் என்று குறிப்பிட்டபட்டது. *[[கல்கி (இதழ்)|கல்கியின்]]* திரைஞானம் எழுதிய விமர்சனத்தில் சிவாஜி கணேசனின் நடிப்பைப் பாராட்டினார், ஆனால் நடிகர்களின் பட்டியல் பளிச்சென்று இருக்கும் அளவுக்கு படம் அவ்வளவு பளிச்சென்று இல்லை என்றார்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1983 தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
ஆசம்கர் மக்களவைத் தொகுதி

**ஆசம்கர் மக்களவைத் தொகுதி** (*Azamgarh Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

## சட்டமன்றத் தொகுதிகள்
தற்போது, ஆசம்கர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

^ இடைத் தேர்தல்

## முடிவுகள்

### 2024 பொதுத் தேர்தல்

 



## மேலும் காண்க

* ஆசம்கர் மாவட்டம்
* மக்களவை தொகுதிகளின் பட்டியல்

## வெளி இணைப்புகள்

* அசாம்கர் லோக்சபா தொகுதி தேர்தல் 2019 முடிவுகள்
* 1971 முதல் 2014 வரை ஆசம்கர் மக்களவை முடிவுகள்

## மேற்கோள்கள்

பகுப்பு:உத்தரப் பிரதேச மக்களவைத் தொகுதிகள்
லூக் (நாய்)

**லூக்** (*Luke*) என்பது அமெரிக்க பிட் புல் டெரியர் இனத்தைச் சேர்ந்த நாயாகும். இது 1914 மற்றும் 1920க்கு இடையில் அமெரிக்க நகைச்சுவை ஊமைத் திரைப்படங்களில் தொடர்ச்சியான கதாபாத்திரமாக நடித்தது. *லூக் தி பிட்புல்* என்ற பெயரிலும் இந்நாய் அறியப்பட்டது. 

இந்நாய் நடிகை *மிண்டா டர்பி* மற்றும் அவரது கணவரும், நகைச்சுவை நடிகரும் இயக்குநருமான *ரோஸ்கோ “பாட்”டி* அர்பக்கிள் ஆகியோரின் செல்லப்பிராணியாகவும் இருந்தது.

ஆறு ஆண்டுகளாக லூக் திரைப்பட பார்வையாளர்களிடையே பரவலான புகழைப் பெற்றது. *கீஸ்டோன் ஸ்டுடியோஸ்*, *காமிக் பிலிம் கம்பெனி* மற்றும் *ஜோசப் எம். ஷெங்க் புரொடக்ஷன்ஸ்* ஆகியவற்றின் குறும்படங்களில் இந்நாய் தோன்றியுள்ளது. இந்த நாய் அர்பக்கிள் மற்றும் டர்பி ஆகியோருடன் மட்டுமல்லாமல், ஊமைத் திரைப்பட நடிகர்கள் மாபெல் நார்மன்ட், பஸ்டர் கீடன், *அல் செயின்ட் ஜான்*, *மோலி மலோன்*, *ஜோ ராபர்ட்ஸ்*, *பெட்டி காம்ப்சன்* மற்றும் *எட்கர் கென்னடி* உள்ளிட்ட பிற நட்சத்திரங்களுடனும் திரையில் தோன்றியது.

லூக் தனது இனத்தின் சராசரி ஆயுட்காலம் படி, 1926-இல் லாஸ் ஏஞ்சல்ஸில் தனது 13 வயதில் இறந்தது.

## குறிப்புகள்

## மேற்கோள்கள்

## வெளி இணைப்புகள்

* 

பகுப்பு:நாய் இனங்கள்
பகுப்பு:புகழ்பெற்ற நாய்கள்
செரியான் மக்களவைத் தொகுதி

**செரியான் மக்களவைத் தொகுதி** (மலாய்: *Kawasan Persekutuan Serian*; ஆங்கிலம்: *Serian Federal Constituency*; சீனம்: 西连联邦选区) என்பது மலேசியா, சரவாக், செரியான் பிரிவில்; செரியான் மாவட்டம்; தெபெடு மாவட்டம்; சிபுரான் மாவட்டம் ஆகிய 3 மாவட்டங்களில் அமைந்துள்ள ஒரு மக்களவைத் தொகுதி (**P199**) ஆகும்.

செரியான் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து செரியான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

## செரியான் பிரிவு

செரியான் பிரிவு (*Serian Division*) என்பது மலேசியா, சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். 2015 ஏப்ரல் 11-ஆம் தேதி சரவாக், சமரகான் பிரிவில் இருந்து பிரிக்கப்பட்டது. இப்போது தனி பிரிவாகச் செயல்படுகிறது.

1860-ஆம் ஆண்டில் சரவாக் மாநிலத்தில் தொடங்கப்பட்ட இந்த பிரிவு (*Division*) முறை இன்றும் நீடிக்கிறது. முன்பு சரவாக்கில் ஐந்து பிரிவுகள் மட்டுமே இருந்தன. அவற்றுள் அப்போதைய இரண்டாம் பிரிவில், இப்போதைய பெத்தோங் பிரிவு; மற்றும் செரி அமான் பிரிவு ஆகியவை பிரிவுகளும் அடங்கும். 

### செரியான் நகரம்

கூச்சிங் மாநகரில் இருந்து சுமார் 40 மைல் (64 கி.மீ.) தொலைவில் செரியான் பிரிவு அமைந்துள்ளது. மக்கள் தொகையில் 65% பிடாயூ பழங்குடி பூர்வீக மக்கள். மற்ற முக்கிய இனக்குழுக்கள் இபான், சீனர் மற்றும் மலாய்க்காரர்கள். செரியான் நகரம் அதன் வளமான நிலப் பகுதியுடன்; சாலை மற்றும் நீர் போக்குவரத்துகள் மூலம் நன்கு இணைக்கப்பட்டுள்ளது. 

காடுகளில் கிடைக்கும் அனைத்து வகையான காட்டுப் பொருட்களையும் இங்கு காணலாம். அண்மைய காலமாக, இந்த விளைபொருட்களில் பெரும்பாலானவை இந்தோனேசியாவின் கலிமந்தான் காடுகளில் இருந்து கொண்டு வரப் படுகின்றன. விலையும் குறைவு என அறியப்படுகிறது.

## செரியான் மக்களவைத் தொகுதி

## தேர்தல் முடிவுகள்

## மேற்கோள்கள்

## மேலும் காண்க

* செரியான் மாவட்டம் 
* தெபெடு மாவட்டம் 
* மலேசியாவின் மாநிலப் பிரிவுகள்
* மலேசிய அரசியல் கட்சிகள்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:சரவாக் நாடாளுமன்றத் தொகுதிகள்
பாவன்காடு

**பாவன்காடு** (*Pavangad*) என்பது இந்தியாவில் மகாராட்டிராவின் கோலாப்பூர் மாவட்டம் பன்காலா கோட்டைக்குக் கிழக்கே அரை மைல் தொலைவில் உள்ள கோட்டையாகும். பன்காலா கோட்டை ஒரு பள்ளத்தாக்கால் பிரிக்கப்பட்டுள்ளது. கோட்டையின் முக்கிய பாதுகாப்பு பதினைந்து முதல் இருபத்தைந்து அடி உயரமுள்ள வடுக்கள் கொண்ட பாறையாகும். பெரும்பாலான இடங்களில் செயற்கையான ஆழமாக்கல் மூலம் பாறையின் செங்குத்தான தன்மை அதிகரித்துள்ளது. மேலும் இது கோலாப்பூர் கருப்பு கல்லால் கட்டப்பட்ட பதினான்கு அடி உயரமுள்ள ஒரு பாதுகாப்புச் சுவரால் வலுப்படுத்தப்பட்டுள்ளது.

1827ஆம் ஆண்டில், முதலாம் சாகோஜியின் கீழ், பாவன்காடு மற்றும் இதன் அண்டை கோட்டையான பன்காலா பிரித்தானிய ஆட்சியிடம் ஒப்படைக்கப்பட்டது. 1844ஆம் ஆண்டில், நான்காம் சிவாஜி சிறுபான்மை ஆட்சியின் போது, பன்காலா மற்றும் பவன்கட் கிளர்ச்சியாளர்களால் கைப்பற்றப்பட்டது. இவர்கள் சாத்தாரா குடியிருப்பாளரான கர்னல் ஓவன்சு சுற்றுப்பயணத்தில் இருந்தபோது கைப்பற்றி பன்காலாவில் சிறையில் அடைத்தனர். கிளர்ச்சியாளர்களுக்கு எதிராகப் படைத்தலைவன் டெலாமோட்டேவின் கீழ் ஒரு பிரித்தானியப் படை அனுப்பப்பட்டது. 1844 திசம்பர் 1 அன்று பன்காலா கோட்டை சுவர்களை உடைத்துக் கைப்பற்றப்பட்டது. இதன்பிறகு 1844ஆம் ஆண்டில், பாவன்காட்டின் இரண்டு முக்கிய நுழைவாயில்கள் இடிக்கப்பட்டு கோட்டையும் இடிக்கப்பட்டது. கோட்டைப்பகுதி வெறிச்சோடி இருந்தாலும் நல்ல நீர் விநியோகத்தைக் கொண்டுள்ளது.

## மேற்கோள்கள்

பகுப்பு:மகாராட்டிர கோட்டைகள்